# name
Sostenibilitat en la producció de biodièsel

# metadata.dc.description[].value
Treballs Finals del Màster d’Energies Renovables i Sostenibilitat Energètica, Facultat de Física, Universitat de Barcelona, Curs: 2017-2018, Tutora: Pilar Ramírez de la Piscina

# metadata.dc.description.abstract[].value
Els biocombustibles estan cada vegada agafant més força en un món dominat pels combustibles fòssils. El biodièsel és una de les principals alternatives per reduir l’ús de carburants convencionals, però la seva producció no sempre està associada amb una reducció de l’impacte ambiental.
En primer lloc, és important establir una bona xarxa de centres de producció de biodièsel per baixar costos i millorar la producció sostenible. Si s’instal·len en àrees tan extenses com tota la península ibèrica, la millor opció és que els centres de producció siguin descentralitzats, i lo mateix ocorre si les plantes de producció s’instal·len en àrees més petites, com pot ser la regió de Catalunya.
El biodièsel s’obté a través de la transesterificació d’un triglicèrid i un alcohol per formar l’èster alquílic (biodièsel) i glicerol. Respecte les matèries primeres per produir el biodièsel, és evident que la utilització massiva de cultius energètics és insostenible. Així, s’ha determinat que els olis usats són la matèria primera més sostenible per generar el biodièsel, i es poden obtenir a través de la recollida en les Deixalleries d’aquells generats a les llars i a través del sistema porta a porta per aquells generats als comerços. Per altra part, l’altre reactant necessari, el metanol, és l’alcohol més usat, però actualment es genera en la seva majoria a través de fonts fòssils, per la qual cosa resulta rellevant augmentar la producció de biometanol.
S’ha pogut observar que els catalitzadors heterogenis són una bona opció per millorar la sostenibilitat en la cadena de producció, mentre que altres opcions com els biocatalitzadors podrien ser més utilitzats però encara necessiten de major recerca i proves d’implantació a gran escala. Dins dels catalitzadors heterogenis, l’òxid de calci és un catalitzador abundant que pot ser emprat si el diòxid de carboni emès durant la calcinació queda emmagatzemat al CaO residual del procés a través de la carbonatació

# metadata.dc.source[].value
Màster Oficial - Energies Renovables i Sostenibilitat Energètica

# metadata.dc.title[].value
Sostenibilitat en la producció de biodièsel